གོང་གི་རིམ་པ་ལས་ཀྱང་ཉེན་ཁ་ཅན་གཞན་ཞིག་ནི་རྒྱ་ནག་གིས་མི་འབོར་ས་ཡ་སུམ་བརྒྱ་ཙམ་གྱི་འཚོ་གནས་རྟེན་གཞིར་གྱུར་བའི་རྨ་ཆུ་དེ་ད་ལྟར་ཆེས་མྱུར་མགྱོགས་ངང་སྐམ་ཟད་དུ་འགྲོ་བཞིན་ཡོད་ཅིང་།རྒྱུག་ཆུ་འདི་ཉིད་ཀྱི་རང་བཞིན་གྱི་འབབ་ས་མཐར་ཐུག་ཡིན་པའི་རྒྱ་མཚོ་སེར་པོར་བཞུར་རྒྱུན་གྱི་སྣེ་མོར་མ་འབྱོར་བའི་སྐབས་ཡང་ཡང་ཡོང་གི་ཡོད།དེ་དང་མཚུངས་པར་རང་ཉིད་རྒྱ་མཚོར་རྒྱུགས་པའི་འགྲུལ་བཞུད་ཀྱི་གནས་སྐབས་སུ།ཕལ་ཆེར་མི་འབོར་ས་ཡ་ལྔ་བརྒྱ་ཙམ་ཆུའི་དགོས་མཁོ་བསྐྲུན་ཡོད།གཞན་རྒྱ་ནག་གིས་འབྲི་ཆུ་དང་ཡར་ཀླུང་གཙང་པོའི་བཞུར་རྒྱུན་སྒྱུར་ཏེ་རྨ་ཆུའི་ནང་འདྲེན་རྒྱུའི་འཆར་གཞིས།རྒྱའི་མི་འབོར་ཆེས་མང་པོ་འཚོ་སྡོད་བྱེད་ཡུལ་དུ་བཞུར་བཞིན་པའི་རྨ་ཆུའི་བཞུར་རྒྱུན་རྒྱས་པར་ཕན་ཐོགས་ཡོད་ངེས་ཀྱང་།འབྲི་ཆུ་དང་ཡར་ལུང་གཙང་པོའི་ཆུར་བརྟེན་ཏེ་འཚོ་སྡོད་བྱེད་པའི་མི་འབོར་ས་ཡ་མང་པོའི་ཆུའི་ཐོབ་སྐལ་འཕྲོག་ངེས་པས་རྒྱལ་སྤྱིའི་རྒྱུག་ཆུའི་འབྲེལ་མཐུད་ཚོགས་པ་སོགས་ཀྱིས་ཀྱང་སྐད་ཆ་བཤད་རན་པར་དོགས་པ་ཐེ་ཚོམ་གང་ཡང་མེད།